

**Valsts informācijas un komunikācijas tehnoloģiju pārvaldības vadītāju forums**

22.01.2025. sanāksmes protokols

Valsts informācijas un komunikācijas tehnoloģiju (turpmāk - IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta (turpmāk – VIKTAD) direktors;

Foruma loceklis, pārstāvot telekomunikācijas pārvaldības jomu:

**Agnese Zariņa** – Satiksmes ministrijas (turpmāk – SAM) Sakaru departamenta direktora vietniece, Elektronisko sakaru un pasta nodaļas vadītāja;

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Aldis Apsītis** – Valsts kancelejas Informācijas tehnoloģiju departamenta vadītājs;

**Aiga Balode** – Veselības ministrijas (turpmāk – VM) valsts sekretāra vietniece digitalizācijas un pārmaiņu vadības jautājumos;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas (turpmāk – LM) valsts sekretāra vietniece administratīvajos jautājumos;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Alvils Pierhurovičs** – Ekonomikas ministrijas (turpmāk – EM) Informācijas tehnoloģiju departamenta direktors;

**Guna Puce** – Tieslietu ministrijas (turpmāk – TM) Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Evijs Taube** – LVRTC valdes loceklis.

Pieaicinātie dalībnieki:

**Ainars Andersons** –VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Armands Šmits** –Zemkopības ministrijas (turpmāk – ZM) Administratīvā departamenta Informācijas tehnoloģiju nodaļas vadītājs;

**Arnis Kudiņš** –Valsts digitālās attīstības aģentūras (turpmāk – VDAA) Koplietošanas risinājumu departamenta direktors;

**Artis Leksis** – Veselības ministrijas (turpmāk – VM) Informācijas un komunikācijas tehnoloģiju projektu vadītājs;

**Daiga Jankova** – Nacionālā veselības dienesta (turpmāk – NVD) Informācijas tehnoloģiju projektu attīstības nodaļas vadītāja;

**Dāvis Engers** –VM Administratīvā departamenta Informācijas tehnoloģiju nodaļas vadītājs;

**Guna Margēviča** – VARAM Projektu pārvaldības departamenta (turpmāk – PPD) direktora vietniece;

**Guntis Ieviņš** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas vadītājs;

**Ilze Piševa** – Tiesu administrācijas (turpmāk – TA) Informācijas sistēmu un tehnoloģiju departamenta Informācijas sistēmu attīstības nodaļas vadītāja vietniece;

**Ilze Ripa** – Valsts zemes dienesta (turpmāk – VZD) Informācijas sistēmu attīstības departamenta direktore;

**Inese Barbare** – LM Informācijas tehnoloģiju departamenta direktore;

**Jānis Avotiņš** – LM pārstāvis (ārpakalpojuma sniedzējs, konsultants);

**Jānis Krakops** – VARAM Valsts pakalpojumu un datu pārvaldības departamenta Datu pārvaldības nodaļas vadītājs;

**Jānis Ziediņš –** Kultūras informācijas sistēmu centra (turpmāk – KISC) direktora vietnieks digitālās attīstības jautājumos;

**Jorens Liopa** – VDAA direktors;

**Juris Gaiķis** - Latvijas Digitālās veselības centra (turpmāk – LDVC) vadītājs;

**Līga Indriksone** – KISC Projektu attīstības nodaļas informācijas tehnoloģiju projektu vadītāja;

**Madara Petrova** –VARAM PPD informācijas un komunikācijas tehnoloģiju pārvaldības procesu vadītāja;

**Mārtiņš Leitass** – Valsts akciju sabiedrības “Latvijas Valsts radio un televīzijas centrs” (turpmāk – LVRTC) IT risinājumu arhitekts;

**Mārtiņš Zviedris** – Valsts ieņēmumu dienesta (turpmāk – VID) Informātikas pārvaldes Informācijas un komunikācijas tehnoloģiju arhitekts;

**Monta Balode** – VARAM VIKTAD Digitālās transformācijas investīciju pārvaldības nodaļas informācijas un komunikācijas tehnoloģiju pārvaldības procesu vadītāja;

**Nils Kolečis** – LDVC Informāciju sistēmas daļas vadītāja p.i. un metodoloģijas speciālists;

**Olita Magone** – SAM Jūrlietu departamenta vecākā eksperte;

**Oļegs Fiļipovičs** –VDAA Elektronisko iepirkumu departamenta direktors;

**Raitis Misa** –VARAM PPD informācijas un komunikācijas tehnoloģiju pārvaldības procesu vadītājs;

**Rūta Pirta** –Rīgas Tehniskās universitātes (turpmāk – RTU) Informācijas tehnoloģijas institūta vadošā pētniece;

**Toms Ceļmillers** – VARAM Valsts pakalpojumu un datu pārvaldības departamenta Pakalpojumu pārvaldības nodaļas pakalpojumu pārvaldības eksperts;

**Toms Leikums** – ZM Administratīvā departamenta Informācijas tehnoloģiju nodaļas vadītāja vietnieks;

**Uģis Jurševics** –VARAM PPD direktors.

Forumā nepiedalās:

**Edgars Kiukucāns** –Aizsardzības ministrijas (turpmāk – AM) Kiberdrošības politikas departamenta direktors;

**Kaspars Āboliņš** – Iekšlietu ministrijas valsts sekretāra vietnieks;

**Daiga Holma** – Klimata un enerģētikas ministrijas attīstības vadītāja;

**Jānis Mucenieks** – SAM Administratīvā departamenta Dokumentu un elektroniskās pārvaldes nodaļas vadītājs;

**Inguna Kampāne** – Izglītības un zinātnes ministrijas Informācijas tehnoloģiju departamenta direktore;

**Rihards Kancēvičs** – ZM Administratīvā departamenta direktors;

**Guntars Krasovskis** – LPS padomnieks;

**Edgars Liepiņš** – AM Informācijas un komunikācijas tehnoloģiju departamenta direktors;

**Jevgeņijs Ugorenko** –Saeimas Administrācijas informācijas un komunikācijas tehnoloģiju nodaļas vadītāja vietnieks;

**Uldis Zariņš** – Kultūras ministrijas valsts sekretāra vietnieks kultūrpolitikas jautājumos;

**Edgars Cīrulis** – VDAA direktora vietnieks elektroniskās pārvaldes jautājumos;

**Āris Dzērvāns** – Iekšlietu ministrijas Informācijas centra priekšnieks;

**Armands Magone** – KISC direktors;

**Norberts Tālers** – Centrālās statistikas pārvaldes priekšnieka vietnieks.

Kopumā Forumā klātienē un attālināti piedalījās ~ 160 dalībnieki.

Forumu vada: G. Ozols

Protokolē: M. Petrova

Vieta: klātienē Rīgā, Peldu ielā 25, 409. telpā, kā arī attālināti MS Teams un video tiešraidē, ieraksts pieejams šeit: [Sanāksmes videoieraksts](https://www.youtube.com/watch?v=qJGDQsJKmb0)

**G. Ozols** atklāj Forumu un informē par darba kārtību.

**1.**

J. Liopa (VDAA) informē par Datu izplatīšanas un pārvaldības platformas (DAGR) nozīmību. Šobrīd notiek darbs pie nākamā ārvalstu finanšu instrumenta posma (ERAF), kas paredz domēnu arhitektūru izstrādi. Svarīgi veidot vienotu arhitektūru, savstarpēji integrēties gan ar datiem, gan ar informāciju jebkādā jomā, un izmantot vienotus risinājumus. Ir nepieciešams izmantot koplietošanas risinājumus (DAGR, e-lietas platformu). Mērķis – maksimāli digitāla sabiedrība un efektīvi pakalpojumi.

Video par DAGR (pieejams šeit: <https://www.youtube.com/watch?v=5xWN4gLsXvk>).

Pieņemt zināšanai prezentēto video.

**2.**

**Valsts digitālās pārvaldes arhitektūras principi**

*R. Pirta (RTU)*

*Prezentācijas datne: 1\_Arhitektūras principi\_22012025.pdf*

Pieņemt zināšanai sniegto prezentāciju.

Atbildes uz jautājumiem, komentāri:

* Kopējie principi jāņem vērā jau jomas mērķarhitektūras izstrādē, tie attiecināmi pilnīgi uz visām jomām un risinājumiem.
* Par jomas mērķarhitektūras novērtēšanas kontrolsarakstu (1. pielikums): mērķarhitektūras izstrādes gaitā un pabeidzot to, darba grupai kopīgi jāveic pašvērtējums, lai pārliecinātos par atbilstību principiem. Kontrolsaraksts izmantojams kā pašvērtējuma rīks, pirms jomas arhitektūras iesniegšanas.
* Par risinājumu arhitektūras novērtēšanas kontrolsarakstu (2. pielikums): tas jāizveido jomas atbildīgajai iestādei sadarbībā ar citām iesaistītajām iestādēm, lai parādītu, kā iestāde vērtē savas jomas risinājumus. Praktiskās darbības: jāizvērtē, kuras no 2. pielikuma prasībām ir attiecināmas, un jāpapildina 2. pielikums tā, lai būtu iespējams novērtēt tos risinājumus, kas tiks veidoti konkrētajā jomā.
* L. Linabergs (VARAM): Izstrādājot jomu arhitektūras, VARAM sagaida, ka katrā jomā tiks izstrādāta Risinājumu arhitektūras novērtēšanas kontrolsaraksta (2. pielikums) pirmā versija, tā iesniedzama kopā ar jomas (domēna) arhitektūru. Ir plānots mainīt pilnīgi centralizēto IKT būvvaldes procesu uz mazāk centralizētu, kur lielāka loma procesā būs katras jomas (domēna) arhitektūras atbildīgajai iestādei, tai skaitā jomas risinājumu saskaņošanā. Pēc arhitektūru izstrādes ir plānots veikt grozījumus Ministru kabineta (turpmāk – MK) 2023. gada 4. jūlija noteikumos Nr. 368 "Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība".
* A. Balode (VM) lūdz VARAM turpmākajā procesā sniegt informāciju par to, kurus no arhitektūras dokumentiem iestādēm būs nepieciešams iesniegt MK. Tāpat ir nepieciešams šo procesu pārrunāt arī ar MK pārstāvjiem, lai atvieglotu dokumentu iesniegšanas procesu.

G. Ozols: Valsts digitālās pārvaldes arhitektūras principi tiek apstiprināti, tos publicēt VARAM tīmekļvietnē (pieejami šeit: <https://www.varam.gov.lv/lv/arhitekturas-principi>).

**3.**

**Nacionālā līmeņa uzticamības un elektroniskās identifikācijas pakalpojumu jomas mērķarhitektūra**

*R. Pirta (RTU)*

*Prezentācijas datne: 2\_Uztic\_Ident\_JA\_22.012025.pdf*

*Dokumenta datne: Uzticamības un identifikācijas jomas arhitektūra\_2.0.docx*

Pieņemt zināšanai sniegto prezentāciju.

Atbildes uz jautājumiem, komentāri:

* Par jauno funkciju ietekmi uz Pilsonības un migrācijas lietu pārvaldes sniegto pakalpojumu izmaksām: ir uzsākts sarunu process ar Iekšlietu ministriju, jo eIDAS 2 regula nosaka jaunas prasības sertifikātiem, kas maina arī izmaksu struktūru. Notiek sarunu procedūra, lai saprastu iespējamos risinājumus.
* DAGR primāri tiks izmantots valsts atribūtu izsniegšanai uz Eiropas digitālās identitātes maku.
* Par API pārvaldnieku: API Pārvaldnieks paliek un tiek turpināts to attīstīt. API Pārvaldniekā viennozīmīgi paliek visi API, kuri veic datu rakstīšanu uz iestāžu biznesa sistēmām, kā arī, ja ir tāda nepieciešamība, ir iespējams datu izgūšanas API iestādei paredzēt pārslēgt uz DAGR kā datu izgūšanas avotu, lai atslogotu savu pamata sistēmu no API noslodzes.

G. Ozols: Publicēt statusā “Apstiprināts” Nacionālā līmeņa uzticamības un elektroniskās identifikācijas pakalpojumu jomas mērķarhitektūru VARAM tīmekļvietnē (pieejama šeit: <https://www.varam.gov.lv/lv/horizontalo-jomu-arhitekturas>).

**4.**

**Infrastruktūras un kiberdrošības jomu mērķarhitektūra**

*G. Ieviņš (VARAM)*

*Prezentācijas datne: 3\_22012025\_Infra kiber jomas arhitekt 22012025.pdf*

*Dokumenta datne: IKT\_infrastruktūras\_un\_kiberdrošības\_jomas\_arhitektura\_v1\_publicēta.docx*

Pieņemt zināšanai sniegto prezentāciju.

Atbildes uz jautājumiem, komentāri:

* J. Ziediņš (KISC) norāda, ka kopumā ir daudz jautājumu par katru no arhitektūras tēmām. Lūdz VARAM skaidrot, kas ir plānots saistībā ar centralizētu datorizētu darba vietas pakalpojumu.

L. Linabergs (VARAM): Par datorizētajām darba vietām – jānoskaidro, kuras iestādes plāno sniegt koplietošanas pakalpojumus pāri savu resoru robežām (kompetenču centri, direktoriju grupas, kuras būs savstarpēji jāintegrē). Par programmatūras pārvaldību – 2024. gada 18. decembra Forumā Iekšlietu ministrijas Informācijas centrs prezentēja savu platformu, pozicionēja sevi kā kompetences centru, kas ir izvēlējies savu tehnoloģisko platformu, piegādātāju loku. Tādi būs vairāki.

* M. Zviedris (VID) lūdz skaidrot sasniedzamos mērķus/ sagaidāmos rezultātus no centralizētā DevOps.

G. Ieviņš (VARAM): Viens no mērķiem – valsts pārvaldes īpašumā esošā programmatūras koda pārizmantošanas iespēju nodrošināšana. Viens centralizēts repozitorijs, kurā ar regulētu pieeju cilvēki/ uzņēmumi varēs apskatīties kodus, ko var pārizmantot. Centralizējot, iespējams virzīties uz unifikāciju.

G. Ozols: Katrā no nākamajiem Forumiem detalizētāk izskatīt katru no Infrastruktūras un kiberdrošības jomu mērķarhitektūras tēmām.

Publicēt statusā “Apspriešanā” Infrastruktūras un kiberdrošības jomu mērķarhitektūru VARAM tīmekļvietnē (pieejama šeit: <https://www.varam.gov.lv/lv/horizontalo-jomu-arhitekturas>).

**5.**

**Pakalpojumu sniegšanai nepieciešamo digitālo tehnoloģiju nodrošinājuma arhitektūra**

*R. Misa (VARAM)*

*Dokumenta datne: Pakalpojumu\_parvaldības\_arhitektura-final.docx*

R. Misa (VARAM) informē, ka Pakalpojumu sniegšanai nepieciešamo digitālo tehnoloģiju nodrošinājuma arhitektūra (turpmāk – Arhitektūra) tika izsūtīta Foruma dalībniekiem izskatīšanai, ir plānots to publicēt VARAM tīmekļvietnē.

Atbildes uz jautājumiem, komentāri:

* Arhitektūra paredz, ka iedzīvotāji lieto Latvija.lv, uzņēmēji – Business.gov.lv, visi reģistrējas Valsts informācijas resursu, sistēmu un sadarbspējas informācijas sistēmā (VIRSIS).
* Par šauras specializācijas sistēmām: katrs gadījums tiks izskatīts atsevišķi. Aicinājums izvairīties no šādu sistēmu izstrādes. Tomēr gadījumos, kad tas nav iespējams, būs nepieciešams pamatojums šādas sistēmas izstrādei. Foruma dalībnieki vienojas Arhitektūrā precizēt šo sadaļu atbilstoši Forumā pārrunātajam.
* J. Ziediņš (KISC) ierosina Arhitektūrā precizēt tekstu “Pieļaujama KISC izstrādātās viedā palīga platformas izmantošana savās pašapkalpošanās tīmekļvietnēs un pakalpojumu katalogos”, norādot, ka tas ir nevis pieļaujams, bet obligāti izmantojams valsts pārvaldes koplietošanas risinājums. Tāpat ierosina Arhitektūrā skaidri norādīt, kuras koplietošanas platformas/ elementi ir obligāti izmantojami.
* A. Balode (VM) aktualizē jautājumu saistībā ar krīzes vienībām (krīzes rīcības plānu) šādu starpsektoru saistītu risinājumu gadījumos. Lūdz skaidrot, kurš būs galvenais atbildīgais krīzes situācijās.

L. Linabergs (VARAM) aicina uz datu vēstniecību skatīties plašāk. Aicina likt risinājumus tur vai meklēt absolūtas darbības nepārtrauktības risinājumus tiem risinājumiem, kas ir absolūti kritiski iestāžu funkciju nodrošināšanai.

J. Irbe (VARAM): Infrastruktūras un kiberdrošības jomu mērķarhitektūrā ir kiberdrošības un datu vēstniecības sadaļas, kā arī semantiskajā skatā ir iezīmēti kiberdrošības elementi, kur norādīts arī atbalsta personāls. Rezultātā plānots nonākt pie vienota monitoringa par visām informācijas sistēmām. Ir identificētas sistēmas, kurām obligāti jānodrošina datu vēstniecības. Jāparedz, ka dokumentācija, kas attiecas uz atkopēm, kas ir daļa no nepārtrauktības plāniem, arī atrodas ārpus valsts, un ir kvalificēts personāls, kas ārpus valsts var šīs sistēmas atkopt un iedarbināt.

* L. Linabergs (VARAM): Arhitektūru izstrādē izmantojam *Enterprise architecture* pieeju*,* kas visu valsts pārvaldi kopumā uztver kā vienotu organizāciju. Aicina Foruma dalībniekus katrā jomā atsevišķi un arī kopumā identificēt un piedāvāt nepieciešamās izmaiņas šajā valsts pārvaldes spēju strukturējumā.

G. Ozols (VARAM): Foruma dalībniekiem 10 (desmit) dienu laikā sniegt komentārus par Pakalpojumu sniegšanai nepieciešamo digitālo tehnoloģiju nodrošinājuma arhitektūru.

Publicēt statusā “Apspriešanā” Pakalpojumu sniegšanai nepieciešamo digitālo tehnoloģiju nodrošinājuma arhitektūru VARAM tīmekļvietnē (pieejama šeit: <https://www.varam.gov.lv/lv/horizontalo-jomu-arhitekturas>).

**6.**

**Dažādi**

***Par nākamā Foruma norises laiku***

Nākamais Forums plānots 2025. gada 19. februārī.

***Ierosinājumi, priekšlikumi***

* J. Avotiņš (LM) ierosina katrā no nākamajiem Forumiem detalizētāk apspriest katru no horizontālajām arhitektūrām, ņemot vērā, ka tās ietekmē iestādes gan finansiāli, gan plānojot pārējo jomu arhitektūras.
* N. Beļakovs (KISC) piedāvā kādā no nākamajiem Forumiem dalīties pieredzē un sniegt ieskatu pārstāvētās iestādes pārvaldības jautājumos. Ir ietvertas 28 (divdesmit astoņas) kultūras resoru iestādes, ir vienoti resoru konti, vienota datoru pārvaldība, vienota programmatūras pārvaldība, automatizēta licenču piešķiršana. Ievadot jaunu darbinieku sistēmā, automatizēti tiek izveidots lietotāja konts, tiek piešķirtas atbilstošas tiesības uz lietojuma mapēm, licences utt.
* M. Zviedris (VID) ierosina izvērtēt iespējas atgriezeniskās saites saņemšanai no Foruma dalībniekiem, lai gūtu apstiprinājumu, ka dalībnieki ir iepazinušies ar Forumā izskatāmajiem dokumentiem.

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU